**Stretnutie so Združením podnikateľov Slovenska**

**Termín:**           16.7.2024

**Miesto:**           SKDP, Trnavská cesta 74A, Bratislava

**Prítomní:** Ján Solík, prezident Združenia podnikateľov Slovenska, prevádzkovateľ stránky [podnikajte.sk](https://www.podnikajte.sk/)

 SKDP: Miriam Galandová, prezidentka

Branislav Kováč, viceprezident

Adriana Horváthová, tajomník

**Témy diskusie:**

1. Regulácia povolania účtovník
2. Švarcsystém
3. Rodinné podnikanie
4. Byrokratický nezmysel roka

**Diskusia:**

* 1. Pán Solík nás informoval, že sa stotožňuje s tým, že poskytovanie účtovných služieb si zasluhuje pozornosť z dôvodu nízkej kvality týchto služieb a považuje za potrebné do týchto služieb zasiahnuť. Nestotožňuje sa však so formou regulácie účtovníckeho povolania, čo vníma ako plošné a príliš tvrdé opatrenie (SR je podľa OECD štvrtá čo do rozsahu regulácií). Nepovažuje to za záruku skvalitnenia služieb, nakoľko nevidí koreláciu medzi kvalitou a reguláciou povolania. Poukázal na skutočnosť, že existujú krajiny, ktoré toto povolanie nemajú regulované a nemajú výrazné problémy s platením daní. Na druhej strane aj keď pocitovo vníma (aj z vlastnej skúsenosti) nízku kvalitu služieb, nemáme žiadne dáta, ktoré by takéto tvrdenie verifikovali. Navrhoval zistiť napr. na FR SR, či nám vedia niečo v tomto smere poskytnúť (tu sme ho informovali, že s veľkou pravdepodobnosťou sa k takýmto dátam nedostaneme – ani v budúcnosti, nakoľko sa FR vôbec neposkytujú).

Pre posun v tejto otázke navrhol brainstorming so zástupcami RÚZ, kde by sme sa snažili získať odpovede na vopred zadefinované otázky – predpripraví okruhy otázok.

Zároveň považuje za vhodné

* zistiť aká je regulácia v jednotlivých členských štátoch EÚ.
* zvýšiť mieru zodpovednosti účtovníkov (napr. povinným poistením)
* zistiť do akej miery sú účtovné služby v súčasnej dobe poistené
* v spolupráci s SBA zorganizovať kampaň upozorňujúcu na súčasné riziká odberu účtovných služieb
* zistiť cez SK-NACE počet účtovných firiem (zistí cez člena ZPS)
	1. Pán Solík sa chystá usporiadať tlačovú konferenciu na tému švarcsystém, nakoľko považuje dáta prezentované štátom za skreslené a jednostranne interpretované. V prípade záujmu sme mu prisľúbili spoluprácu.

* 1. ZPS už dlhšiu dobu presadzuje precíznejšiu reguláciu rodinných firiem. Aktuálne sa znovu snažia na tripartite otvoriť túto tému. Radi by túto tému spropagovali napr. formou workshopu v spolupráci s nami, SAK príp. Asociáciou finančných riaditeľov. Dohodli sme sa, že nájdeme spoločne vhodný formát propagácie.
	2. Združenie mladých podnikateľov už cca 13 rokov organizuje byrokratický nezmysel roka. ZPS prispieva finančne na tento projekt, SBA a SKDP prispievajú marketingovo. Informoval nás, že pre to, aby ho mohli aj tento rok zorganizovať budú potrebovať partnerov akcie, nakoľko náročnosť prác na spracovanie jednotlivých podnetov z roka na rok stúpa. Partnerstvo by malo byť cca 2.000 – 3.000 eur/partner.

Sľúbili sme, že premyslíme možnosti spolupráce. Pán Solík nám k tomu pošle podklad.

**Závery:**

Dohodli sme sa, že

* v otázke regulácie povolania účtovník pán Solík zorganizuje workshop, zistí počet účtovníkov,
* v otázke švarcsystému nás v prípade potreby oslovia na spoluprácu,
* v otázke rodinných firiem zorganizujeme spoločný workshop,
* vo veci byrokratického nezmyslu roka pošle podklady, my premyslíme možnosti.